
N MINISTERUL EDUCATIEI




ŞCOALA GIMNAZIALĂ JÓSIKA MIKLÓS                         
Nr. …… din ………………..           
 --------------------------------------------------------------------------------------------------------------------------------------------------

ANEXA 12 la Regulamentul de organizare şi funcţionare a școlii 
    Având în vedere prevederile <LLNK 12011     1 10 201   0 36>Legii educaţiei naţionale nr. 198/2023, cu modificările şi completările ulterioare, ale Regulamentului de organizare şi funcţionare a unităţilor de învăţământ preuniversitar aprobat prin OME nr. 4183/2022, ale <LLNK 12004   272 11 201   0 18>Legii nr. 272/2004, privind protecţia şi promovarea drepturilor copilului, republicată,

    Se încheie prezentul:

                              CONTRACT EDUCAȚIONAL
    I. Părţile semnatare:
       1. ŞCOALA GIMNAZIALĂ JÓSIKA MIKLÓS, structura________________________________ cu sediul în ATID, 393, județul HARGHITA, reprezentată prin director, prof. TIBOLDI SÁNDOR.

       2. Beneficiarul indirect, dna/dl. ................................................... părinte/tutore/susţinător legal al elevului, cu domiciliul în …………………………………………………………………………………… .............................................................................................,

       3. Beneficiarul direct al educaţiei, ............................................ elev.

    II. Scopul contractului: asigurarea condiţiilor optime de derulare a procesului de învăţământ prin implicarea şi responsabilizarea părţilor implicate în educaţia beneficiarilor direcţi ai educaţiei.

    III. Drepturile părţilor: drepturile părţilor semnatare ale prezentului contract sunt cele prevăzute în Regulamentul de Organizare şi Funcţionare a Unităţilor de Învăţământ Preuniversitar şi în Regulamentul de organizare şi funcţionare al unităţii de învăţământ.

    IV. Părţile au cel puţin următoarele obligaţii:
      1. Unitatea de învăţământ se obligă:
      a) să asigure condiţiile optime de derulare a procesului de învăţământ;

      b) să răspundă de respectarea condiţiilor şi a exigenţelor privind normele de igienă şcolară, de protecţie a muncii, de protecţie civilă şi de pază contra incendiilor în unitatea de învăţământ;

      c) să se asigure ca tot personalul unității de învățământ respectă cu strictețe prevederile legislației în vigoare și ca toți beneficiarii educației sunt corect și în timp informați cu privire la orice prevedere legislativă specifică care e în vigoare;

      d) personalul din învățământ trebuie să aibă o ţinută morală demnă, în concordanţă cu valorile educaţionale pe care le transmite elevilor şi un comportament responsabil;

      e) personalul din învățământ are obligaţia să sesizeze, la nevoie, instituţiile publice de asistenţă socială/educaţională specializată, direcţia generală de asistenţă socială şi protecţia copilului în legătură cu aspecte care afectează demnitatea, integritatea fizică şi psihică a elevului/copilului;

      f) personalul din învățământ trebuie să dovedească respect şi consideraţie în relaţiile cu elevii şi cu părinţii/reprezentanţii legali ai acestora;

      g) personalului din învățământ îi este interzis să desfăşoare acţiuni de natură să afecteze imaginea publică a elevului, viaţa intimă, privată şi familială a acestuia;

      h) personalului din învățământ îi este interzis să aplice pedepse corporale, precum şi să agreseze verbal sau fizic elevii şi/sau colegii.

      i) se interzice personalului didactic să condiţioneze evaluarea elevilor sau calitatea prestaţiei didactice la clasă de obţinerea oricărui tip de avantaje de la elevi sau de la părinţii/aparţinătorii/reprezentanţii legali ai acestora.

      j) sunt interzise activitățile care încalcă normele de moralitate şi orice activităţi care pot pune în pericol sănătatea şi integritatea fizică sau psihică a copiilor şi a tinerilor, respectiv a personalului didactic, didactic auxiliar şi nedidactic, precum şi activităţile de natură politică şi prozelitismul religios.
      2. Beneficiarul indirect - părintele/tutorele/susţinătorul legal al copilului/elevului are următoarele obligaţii:

      a) obligaţia de a asigura frecvenţa şcolară a elevului în învăţământul obligatoriu şi de a lua măsuri pentru şcolarizarea elevului, până la finalizarea studiilor;

      b) la înscrierea copilului/elevului în unitatea de învăţământ, părintele/tutorele/susţinătorul legal are obligaţia de a prezenta documentele medicale solicitate, în vederea menţinerii unui climat sănătos la nivel de grupă/clasă pentru evitarea degradării stării de sănătate a celorlalţi elevi/preşcolari din colectivitate/unitatea de învățământ și trimite copilul în colectivitate numai dacă nu prezintă simptome specifice unei afecțiuni cu potențial infecțios (febră, tuse, dureri de cap și de gât, diaree, etc.);
c) are obligaţia ca, cel puţin o dată pe lună, să ia legătura cu educatoarea/învățătorul/institutorul/profesorul pentru învățământul preșcolar/profesorul pentru învățământul primar/profesorul diriginte pentru a cunoaște evoluția copilului/elevului;

      d) răspunde material pentru distrugerile bunurilor din patrimoniul școlii, cauzate de elev;

      e) să respecte prevederile R.O.F. al unităţii de învăţământ;
      f) părintelui/tutorelui/susţinătorului legal îi sunt interzise agresarea fizică, psihică, verbală a personalului unității de învățământ și prezintă un comportament civilizat.

      3. Beneficiarul direct are următoarele obligaţii:

      a) de a se pregăti la fiecare disciplină/modul de studiu, de a dobândi competenţele şi de a-şi însuşi cunoştinţele prevăzute de programele şcolare;

      b) de a frecventa cursurile, în cazul beneficiarilor primari ai educaţiei din învăţământul de stat cu frecvenţă;

      c) de a se prezenta la cursuri şi la fiecare evaluare/sesiune de examene organizată de unitatea de învăţământ;

      d) de a avea un comportament civilizat şi o ținută decentă, în unitatea de învățământ;

      e) de a respecta regulamentul de organizare şi funcţionare al unităţii de învăţământ, regulile de circulaţie, normele de securitate şi de sănătate în muncă, de prevenire şi de stingere a incendiilor, normele de protecţie a mediului;

      f) de a nu distruge documentele şcolare, precum cataloage, carnete de elev, foi matricole, documente din portofoliu educaţional;

      g) de a nu deteriora bunurile din patrimoniul unităţii de învăţământ (materiale didactice şi mijloace de învăţământ, cărţi de la biblioteca școlii, mobilier școlar, mobilier sanitar, spaţii de învăţământ);

      h) de a nu aduce sau difuza, în unitatea de învăţământ, materiale care, prin conţinutul lor, atentează la independenţa, suveranitatea şi integritatea naţională a ţării, care cultivă violenţa şi intoleranţa;

      i) de a nu organiza/participa la acțiuni de protest altfel decât prevăzut în Statutul elevului;

      j) de a nu deţine/consuma/comercializa, în perimetrul unităţii de învăţământ şi în afara acestuia, droguri, substanţe etnobotanice, băuturi alcoolice, ţigări;

      k) de a nu introduce şi/sau face uz în perimetrul unităţii de învăţământ orice tipuri de arme sau alte produse pirotehnice cum ar fi muniţie, petarde, pocnitori, brichete etc., precum şi sprayuri lacrimogene, paralizante sau altele asemenea care, prin acţiunea lor, pot afecta integritatea fizică şi psihică a beneficiarilor direcţi ai educaţiei şi a personalului unităţii de învăţământ;

      l) de a nu poseda şi/sau difuza materiale care au un caracter obscen sau pornografic;

      m) de a nu aduce jigniri şi de a nu manifesta agresivitate în limbaj şi în comportament faţă de colegi şi faţă de personalul unităţii de învăţământ sau de a leza în orice mod imaginea publică a acestora;

      n) de a nu provoca/instiga/participa la acte de violenţă în unitate şi în afara ei;

      o) de a nu părăsi incinta şcolii în timpul pauzelor sau după începerea cursurilor, fără avizul profesorului de serviciu sau a învăţătorului/institutorului/profesorului pentru învăţământul primar/profesorului diriginte.

    V. Durata contractului: prezentul contract se încheie, pe durata nivelelor de învățământ: preșcolar, primar și gimnazial secundar (de la clasa pregătitoare la clasa a VIII-a).

    VI. Alte clauze: ……………………………………………………………………………………………………………………………………………………….
Am fost informat (ă) cu privire la prevederile Regulamentului 679/26 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) adoptat de Parlamentul European și Consiliul Uniunii Europene.

Am fost informat (ă) că datele cu caracter personal precum și ale copilului/copiilor meu/mei minor/minori, soțului/soției urmează să fie prelucrate și stocate în cadrul Scolii Gimnaziala Jósika Miklós Atid doar în scopurile prevăzute de legislație.
    Încheiat azi, ....................., în două exemplare, în original, pentru fiecare parte.

    Beneficiar indirect,                                       Am luat la cunoştinţă,
                                                              Beneficiar direct, elevul,
    ……………………………………………………………………………………………                    ……………………………………………………………………………    

